**Anmodning om sletning**

Efter Databeskyttelsesforordningens artikel 17

|  |  |
| --- | --- |
| Oplysninger om den registrerede | |
| Navn |  |
| CPR-nummer |  |
| Er Aalborg Universitet i tvivl om ansøgers identitet, kan der anmodes om yderligere oplysninger, der kan bekræfte den pågældendes identitet.  Kan der ikke ske en bekræftelse af ansøgers identitet kan Aalborg Universitet afvise anmodningen. | |

|  |  |
| --- | --- |
| Vælg hvordan vores besvarelse skal finde sted: | Fremsendes til e-boks  Udleveres ved fremmøde ved Aalborg Universitet ved fremvisning af gyldigt billede-ID  Vælg campus:  Aalborg: Fredrik Bajers Vej 7K, 9220 Aalborg Ø  Esbjerg: Niels Bohrs Vej 8, 6700 Esbjerg  København: A.C. Meyers Vænge 15, 2450 KBH |
| Hvis du har valgt at få svaret udleveret ved personligt fremmøde på en af vores adresser, så sender vi en besked til dig via mail. Angiv den mail du ønsker at vi anvender: | |

|  |  |
| --- | --- |
| Oplys hvilke personoplysninger om dig - og inden for hvilke områder - du ønsker slettet.   Oplys gerne om anmodningen om sletning sker på baggrund af en tidligere indsigtsanmodning. |  |
| **Databeskyttelsesforordningen (uddrag)**  **Kapitel III  Den registreredes rettigheder**  **Artikel 17** – den registreredes ret til sletning (»retten til at blive glemt«)  1. Den registrerede har ret til at få personoplysninger om sig selv slettet af den dataansvarlige uden unødig forsinkelse, og den dataansvarlige har pligt til at slette personoplysninger uden unødig forsinkelse, hvis et af følgende forhold gør sig gældende:  a) Personoplysningerne er ikke længere nødvendige til at opfylde de formål, hvortil de blev indsamlet eller på anden vis behandlet.  b) Den registrerede trækker det samtykke, der er grundlaget for behandlingen, jf. artikel 6, stk. 1, litra a), eller artikel 9, stk. 2, litra a), tilbage, og der er ikke et andet retsgrundlag for behandlingen.  c) Den registrerede gør indsigelse mod behandlingen i henhold til artikel 21, stk. 1, og der foreligger ikke legitime grunde til behandlingen, som går forud for indsigelsen, eller den registrerede gør indsigelse mod behandlingen i medfør af artikel 21, stk. 2.  d) Personoplysningerne er blevet behandlet ulovligt.  e) Personoplysningerne skal slettes for at overholde en retlig forpligtelse i EU-retten eller medlemsstaternes nationale ret, som den dataansvarlige er underlagt.  f) Personoplysningerne er blevet indsamlet i forbindelse med udbud af informationssamfundstjenester som omhandlet i artikel 8, stk. 1.  2. Hvis den dataansvarlige har offentliggjort personoplysningerne og i henhold til stk. 1 er forpligtet til at slette personoplysningerne, træffer den dataansvarlige under hensyntagen til den teknologi, der er tilgængelig, og omkostningerne ved implementeringen, rimelige foranstaltninger, herunder tekniske foranstaltninger, for at underrette de dataansvarlige, som behandler personoplysningerne, om, at den registrerede har anmodet disse dataansvarlige om at slette alle link til eller kopier eller gengivelser af de pågældende personoplysninger.  3. Stk. 1 og 2 finder ikke anvendelse, i det omfang denne behandling er nødvendig:  a) for at udøve retten til ytrings- og informationsfrihed  b) for at overholde en retlig forpligtelse, der kræver behandling i henhold til EU-retten eller medlemsstaternes nationale ret, og som den dataansvarlige er underlagt, eller for at udføre en opgave i samfundets interesse eller som henhører under offentlig myndighedsudøvelse, som den dataansvarlige har fået pålagt  c) af hensyn til samfundsinteresser på folkesundhedsområdet i overensstemmelse med artikel 9, stk. 2, litra h) og i), samt artikel 9, stk. 3  d) til arkivformål i samfundets interesse, til videnskabelige eller historiske forskningsformål eller til statistiske formål i overensstemmelse med artikel 89, stk. 1, i det omfang den rettighed, der er omhandlet i stk. 1, sandsynligvis vil gøre det umuligt eller i alvorlig grad hindre opfyldelse af denne behandling, eller  e) for, at retskrav kan fastlægges, gøres gældende eller forsvares.  **Artikel 19** – underretningspligt  Underretningspligt i forbindelse med berigtigelse eller sletning af personoplysninger eller  begrænsning af behandling. Den dataansvarlige underretter hver modtager, som personoplysningerne er videregivet til, om enhver berigtigelse eller sletning af personoplysningerne eller begrænsning af behandling, der er udført i henhold til artikel 16, artikel 17, stk. 1, og artikel 18, medmindre dette viser sig umuligt eller er uforholdsmæssigt vanskeligt. Den dataansvarlige oplyser den registrerede om disse modtagere, hvis den registrerede anmoder herom. | |